**projektas**

**reg. Nr. T-149**

**2.15. darbotvarkės klausimas**

**Pasvalio rajono savivaldybės taryba**

**Sprendimas**

**Dėl PASVALIO RAJONO SAVIVALDYBĖS 2021 Metų konsoliduotųjų finansinių ataskaitų rinkinio patvirtinimo**

2022 m. rugpjūčio d. Nr. T1-

Pasvalys

 Vadovaudamasi Lietuvos Respublikos vietos savivaldos įstatymo 16 straipsnio 2 dalies 15 punktu, Lietuvos Respublikos viešojo sektoriaus atskaitomybės įstatymu, atsižvelgdama į Pasvalio rajono savivaldybės kontrolės ir audito tarnybos 2022 m. liepos 8 d. išvadą Nr. AI-6, Pasvalio rajono savivaldybės taryba n u s p r e n d ž i a:

 Patvirtinti Pasvalio rajono savivaldybės 2021m. gruodžio 31 d. pasibaigusių metų konsoliduotųjų finansinių ataskaitų rinkinį, kurį sudaro finansinės būklės ataskaita, veiklos rezultatų ataskaita, pinigų srautų ataskaita, grynojo turto pokyčio ataskaita ir aiškinamasis raštas su priedais (pridedama).

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Finansų skyriaus vedėja

Dalė Petrėnienė

2022-07-13, tel. Nr +370 686 17726

Pasvalio rajono savivaldybės tarybai

**AIŠKINAMASIS RAŠTAS**

 **DĖL PASVALIO RAJONO SAVIVALDYBĖS 2021 Metų konsoliduotųjų finansinių ataskaitų rinkinio patvirtinimo**

**2022-07-13**

Pasvalys

 **1. Problemos esmė.** Lietuvos Respublikos vietos savivaldos įstatymo 16 str. 2 dalies 15 p. nurodo, kad savivaldybės tarybos išimtinė kompetencija yra savivaldybės konsoliduotųjų ataskaitų rinkinio tvirtinimas. Vadovaujantis Lietuvos Respublikos viešojo sektoriaus atskaitomybės įstatymo, viešojo sektoriaus apskaitos ir finansinės atskaitomybės standartų ir kitų Lietuvos Respublikos teisės aktų, reglamentuojančių viešojo sektoriaus subjekto grupės konsoliduotųjų finansinių ataskaitų rengimą, nuostatomis, buvo parengtas 2021 m. Savivaldybės metinių konsoliduotųjų finansinių ataskaitų rinkinys. Šiame ataskaitų rinkinyje pateikiama ir lyginamoji 2020 m. informacija. Konsolidavimo procedūros apima visų nurodytų subjektų finansinių ataskaitų straipsnių sudėtį, informacijos apie tarpusavio operacijų įtaką ir rezultatus surinkimą, tarpusavio ūkinių operacijų įtakos ir rezultatų eliminavimą bei papildomus pataisymus. Į šį ataskaitų rinkinį yra įtrauktas finansinis turtas keturių uždarųjų akcinių bendrovių (UAB „Pasvalio vandenys“, UAB „Pasvalio butų ūkis“, UAB „Pasvalio knygos“, UAB „Pasvalio autobusų parkas“), kuriose Savivaldybei priklauso 100 proc. akcijų ir dviejų asocijuotųjų subjektų (AB „Panevėžio energija“, UAB „Panevėžio regiono atliekų tvarkymo centras“).

 Savivaldybės metinių konsoliduotųjų finansinių ataskaitų rinkinyje pateikiama informacija apie Savivaldybės subjektų 2021 m. gruodžio 31 d. finansinę būklę, jai poveikį turėjusių finansinių ataskaitų straipsnių pasikeitimus, 2021 m. veiklos rezultatus, grynojo turto pokyčius ir pinigų srautus su palyginamaisiais 2020 metais.

 **2. Kokios siūlomos naujos teisinio reguliavimo nuostatos ir kokių rezultatų laukiama.**

*Priimtas sprendimo projektas įtakos kriminogeninei situacijai ir korupcijai neturės.*

**3. Skaičiavimai, išlaidų sąmatos, finansavimo šaltiniai.**

*Sprendimo projekto įgyvendinimui lėšų nereikia.*

**4. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

*Priėmus sprendimo projektą, neigiamų pasekmių nenumatoma.*

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti** – nereikia.

**6. Sprendimo projekto iniciatoriai –** Finansų skyrius.

**7. Sprendimo projekto rengimo metu gauti specialistų vertinimai ir išvados** – negauta.

Finansų skyriaus vedėja Dalė Petrėnienė